**Jánd Község Önkormányzata Polgármesterének**

**5/2020. (IV. 15.) önkormányzati rendelete**

**a szeszes ital közterületen történő fogyasztásának szabályairól**

Jánd Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva, valamint a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 200. § (1) bekezdés a) pontjában foglaltak figyelembevételével a következőket rendeli el:

**1. §** A rendelet célja a szeszes ital fogyasztásának közterületen való korlátozásával kapcsolatos szabályok megalkotása, amelyek elősegítik az alkoholfogyasztási szokások befolyásolásával a közterület használat rendjének megőrzését és megtartását, a közterületek tisztán tartását és hozzájárul a közterületi rendbontások, garázda cselekmények és rendzavarások megelőzéséhez.

**2. §** E rendelet alkalmazásában

1*. közterület*: a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény (továbbiakban: Szabs. tv.) 29. § (2) bekezdésének a) pontjában meghatározott terület,

2. *szeszes ital:* a kereskedelemről szóló 2005. évi CLXIV. törvény 2. § 23a. pontja szerinti minden alkohol tartalmú ital, kivéve a gyógynövények gyógyászati jellegű szeszes kivonatát és az ezek felhasználásával készült terméket, továbbá az 1,2 %-nál kevesebb alkoholtartalmú üdítőitalokat,

3. *alkalmi rendezvény*: a kereskedelmi tevékenységek végzésének feltételeiről szóló 210/2009. (IX.29.) Kormányrendelet 28. § a) pontja szerinti rendezvény.

**3. §** (1) A rendelet területi hatálya Jánd Község közigazgatási területén lévő belterületi közterületekre terjed ki.

(2) A rendelet személyi hatálya minden, Jánd Község közigazgatási területén, bármilyen jogcímen tartózkodó természetes személyre kiterjed.

**4. §** (1) E rendelet 3.§ (3) és a 4.§ (2) bekezdéseiben foglalt kivételekkel Jánd Község belterületének közterületein (különösen a közterület – foglalási engedéllyel nem rendelkező szórakozóhelyek, vendéglátó-ipari egységek, kereskedelmi üzlethelyiségek és más elárusító helyek (továbbiakban: üzletek) – előtt és környékén, játszótereken, nevelési- és oktatási intézmények előtti közterületeken, buszváró helyiségeken, közintézmények előtt és környékén tilos a szeszes ital fogyasztása.

(2) E rendelet 4. § (1) bekezdése szerinti szeszes ital fogyasztás tilalma nem terjed ki:

a) az érvényes közterület-használati engedéllyel, közterület – foglalási engedéllyel rendelkező szeszes ital kimérésére jogosult vendéglátó-ipari egységekre, és annak érvényes engedéllyel rendelkező előkertjére, teraszára, kitelepülés területére, azok hivatalos nyitvatartási idejében,

b) az engedéllyel szervezett és engedéllyel rendelkező, illetve a Jándi Polgármesteri Hivatalhoz bejelentett alkalmi rendezvények területére a rendezvény idején, illetve a bejelentett családi-, városi- és sporteseményekkel kapcsolatos rendezvényekre, továbbá a bejelentett civil szervezetek, intézmények hivatalos rendezvényeire, különösen a lakodalmas menet, a felvonulások, fesztiválok esetén a rendezvény területére, útvonalára és idejére.

c) minden év december 31. és január 1 napjaira vonatkozóan.

(3) A közterületi használati engedély jogosultja, valamint a szeszes ital kimérésére jogosult vendéglátó-ipari egység köteles vendégkörét tájékoztatni, hogy mely területre vonatkozik az engedélye, azaz mely területen fogyasztható szeszes ital a rendelet megsértése nélkül.

(4) A közterületi alkoholfogyasztás tilalmáról tájékoztató tábla mintája jelen rendelet 1. számú mellékletét képezi.

**5. §** Ez a rendelet a kihirdetését követő napon lép hatályba.

A Képviselő-testület hatáskörében eljáró:

Asztalos István polgármester

Záradék:

A rendelet kihirdetésének napja: 2020. április 15.

Jánd, 2020. április 15.

dr. Deák Ferenc

 jegyző

*1.számú melléklet*

**Jánd Község Önkormányzatának 5/2020. (IV. 15.) önkormányzati rendelete alapján**

****

**Jánd Község közterületein a szeszes ital fogyasztása TILOS!**